Hierdie uitbundige, kleurryke boek is sy "visie vir Suid-Afrika, 'n viering van wat ek om my sien, minus al die negatiwiteit".
Die boek vertel in versvorm van vry, gelukkige mense wat in stedelike Suid-Afrika woon, sonder vrees vir veroordeling of verwerping. Dit bekyk op 'n speelse manier sake soos verdraagsaamheid en kultuurverskeidenheid.
Wanneer Thandi byvoorbeeld ses tel, het sy in die skets ses vlegseltjies, twee oorbelle in die vorm van die syfer 6 hang aan haar ore, en die goggatjie met die sonbril op die voorgrond (die "PheZulu pest") het ses pote met 'n rooi skoen aan elke voet!